इस विश्व कप में लगातार तीसरा अर्धशतक जड़ने वाले युवराज ने मैच के बाद कहा, ‘पिछला साल चोटों से भरा रहा था और मैं ज्यादा रन भी नहीं बना सका . लेकिन अब मैं अपनी फार्म में वापस लौट कर काफी खुश हूं. मेरा काम बीच के ओवरों में आकर साझेदारी करना और टीम को जीत तक ले जाना है और मैं वही कर रहा हूं.’ युवराज बल्लेबाजी के साथ साथ गेंदबाजी में भी अहम भूमिका निभा रहे हैं. उन्होंने इस विश्व कप में अब तक सात विकेट लिए हैं.